goet ende te leveren als aen hem, tot dien eijnde alle de werck luijden doen opsoecken, ende hunne naemen genoteert, tot noch en hebben niet boven de 35 packen smalle batthas, ende 5 packen breede basthas, 15 packen cannekijns, 8 packen berams, 5 packen negros cleeden, 7 packen smalle chits, 10 packen breede dotia dolqua, t' saemen 85 packen bij een connen crijgen, van roode ofte swarte chelas sullen geen ofte seer weijnich te becomen sijn, cangans geene, en sijn het staet met desen handel in dese Gusuratsche quartieren, als bij voorige aen u E vanden E Commandeur zaliger geadviseert, seer slecht geschapen, in Pettena, Agra, ende der selver quartieren volcht de diente mede int lijwaed, soo dat daer oock niet te doen is.
Naerder tijdinge van Sr Vapour uijt agra, hebben, den anijl Biana dit jaer aldaer wel te becomen sal sijn, niet jegenstaende veele copers van alle canten hun waeren presenteren, met stijve gereede borssen inde hant, daer van eenige seer haestige, t' goet ten deele noch onrijp gingen aenvaerden, d' Engelsche als vooren gesecht doen mede hun devoir, doch wij niet twijfelen tegen t' rechte saijsoen van dien vrucht Sr Papour, ofte d'andere vrienden aldaer latende (alsoo hem hier binnen dese maent te verwachten blijven) niet mancqueren sal ons gedeelte te becomen, ende ten waere saecke de provisie van penningen aldaer niet en weijgerde, soude mede neffens andere proffitabelder inde bocht connen springen, des oorsaecke weijnige rentenieren hun in agra verthoonen, ten anderen den schandelijcken excessiven hoogen opwissel van 10½ percento van hier ende 14 percento van daer t' goet te veel soude beswaeren, ende gemerckt 2 a 3 woeckenaers van Benjaenen soo hier als in Agra corresponderen, maer te vinden en sijn, daer derwaerts mede wissel connen maecken, ende dat noch met cleijne brieven dat tot soo grooten somme als 80 a 100 C ropias, die gemelten Sr Papour van doen sal hebben niet geraden is, met soo cleijne parthije soo schandelijcken wissel opt padt te stellen, ende dese Jodische obstinatische natie hunnen wil tot Comptes schande voor soo weijnich tijt, als tot t'arriveren der scheepen, met quaeden inbreucke te hoeven volgen, dan goetvinden ter eerster aencompste een caffila eenelijcken met gout ofte wat specerijen, daer bij cito derwaerts tot secours te senden, den Jndigo sirchees als in voorstaende sal dit jaer niet te beduijden sijn, ende geen copers van christen natie daer nae trachten.
Salpeter laet hem soo in Amadabat als Agra redelijcke parthije vinden, hopen onse becompste uijt agra obtineren sullen, vande vrachten ende travallie om t' goet herwaerts te brengen valt uijter maten verdretich, ende boven dien groote vracht die moeten geven, ende extra sware oncosten op den wech worden noch van d'een als d'andere uijt hooger hant belet, ende van Carren erende tl clas eese alle item dese ant hebbe berusten. stallich sa is, ende delingen. sal. aengehoud ichten ge gen als erlies sta weten een 186belofte wa f332 6 dat b op bevonde verliesen, aende 14 a 15 rcento ca dat t anten, die is wed van Broc eeken eeni goet Copia